आफूले सक्षम उम्मेदवारलाई विजयी गराउन उम्मेदवारी दर्ता गराएको दिनदेखि नै घरदैलो र प्रचारप्रसारमा खटिएको पोखरा चाउथेका ४५ वर्षीय श्रीकृष्ण पोखरेलले बताए। मोटरसाइकलमा हिँड्ने गरे पनि आफंैले पेट्रोलको खर्च जुटाउँदै आएको उनले बताए। एकैपटक १३ लिटरसम्म मोटरसाइकलमा पेट्रोल हालेपछि ३/४ दिनसम्म ढुक्क हुने गरेको उनले सुनाए। ‘मन परेको उम्मेदवारलाई जिताउने बेला यही हो भनेर खटिएको छु,’ उनले भने, ‘यस्तो बेलामा आफ्नो तर्फबाट पनि खर्च त गर्नै पर्‍यो नि।’
